gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5841, del 03-09-2008 (2008/10285)

CORRECCIÓ d'errades de la Resolució de 8 de juliol de 2008, de la Direcció General de Patrimoni Cultural Valencià, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5841

Data del DOGV
:   03-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10085


Data del document
:   08-08-2008

Organisme emissor
:   Conselleria de Cultura i Esport

Tipus de document
:   Correcció d'errades

Correcció d'errades

 Descriptors 

:   * protecció del patrimoni
    * societat sense fins de lucre
    * ciències de la terra
    * administració local
    * arqueologia
    * suport econòmic
    * associació
    * ajuda pública

CORRECCIÓ d'errades de la Resolució de 8 de juliol de 2008, de la Direcció General de Patrimoni Cultural Valencià, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana. [2008/10817]  
L'article 105.2 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, disposa que les administracions públiques podran rectificar en qualsevol moment d'ofici les errades materials, de fet o aritmètiques existents en els seus actes.  
S'han advertit errors materials en la Resolució de 8 de juliol de 2008 de la Direcció General de Patrimoni Cultural Valencià, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana publicada al Diari Oficial de la Comunitat Valenciana de 18 de juliol de 2008, que cal esmenar en els termes que s'assenyalen en els annexes de la mencionada resolució.  
En l'annex II, apartat A. Sol·licituds denegades per insuficiència pressupostària  
Cal afegir:   
«30. Sol·licitant: Ajuntament de Sant Mateu  
Jaciment: Convent dels Dominics  
Projecte: Excavació del Convent dels Dominics»  
València, 8 d'agost de 2008.- La directora general de Patrimoni Cultural Valencià, p. d. (Orde de 10.03.2008): Paz Olmos Peris.
Diari Oficial de la Generalitat Valenciana


Sumari del DOGV 5852, del 18-09-2008 (2008/10097)

Licitació núm. 9.8/8090.0026/7-00576. Arrendament de locals per a bar cafeteria a l'estació de Xàtiva (València).
-----------------------------------------------------------------------------------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10985


Data del document
:   05-09-2008

Organisme emissor
:   Renfe

Tipus de document
:   Anunci

Descriptors 

:   * Xàtiva
    * contracte de subministraments

Licitació núm. 9.8/8090.0026/7-00026. Arrendament de locals per a bar cafeteria a l'estació de Xàtiva (València). [2008/10220]  
Objecte: arrendament de locals per a bar cafeteria a l'estació de Xàtiva (València).  
Procediment d'adjudicació: negociat.  
Organisme de contractació: Direcció de Compres de la Direcció General de Serveis de Rodalia i Mitjana Distància, avinguda de la Ciudad de Barcelona, núm. 8 - 2a planta, 8007 Madrid.  
Duració del contracte: quatre anys des de la data d'adjudicació.   
Import de la licitació: a indicar pels oferents.  
Fiança provisional: 3.000,00 €.  
Disponibilitat de documentació: els plecs de condicions particulars i annexos corresponents a aquesta convocatòria de licitació estan a disposició dels interessats en l'organisme de contractació, en la direcció anteriorment indicada (telèfons de contacte: 858 013 079 i 869 679 042 i direccions de correu electrònic: vihpgqma@ipeez.ry i dzdunmyo@kgenj.kk. També podran sol·licitar-se els plecs esmentats en la Direcció d'Administració de la Gerència de Rodalia de València, carrer de Xàtiva, 24, 2a planta, de València, Estació del Nord, 46154 València (telèfon de contacte: 941 856 439).  
Data límit de recepció d'ofertes: es lliuraran en mà abans de les 12.00 hores del dia 15 d'octubre de 2008 en la direcció de l'organisme de contractació anteriorment indicada.  
Pagament del present anunci: les despeses de publicació del present anunci seran a càrrec de l'adjudicatari.  
Madrid, 5 de setembre de 2008.- El director de Compres de la Direcció General de Serveis de Rodalia i Mitjana Distància: Mariano de Francisco Lafuente.
Diari Oficial de la Generalitat Valenciana


Sumari del DOGV 5817, del 30-07-2008 (2008/9373)

Adjudicació número 242/2008. Subministrament d'una taula de quiròfan per a l'Hospital General de Requena.
---------------------------------------------------------------------------------------------------------

### Dades del document

Número de DOGV
:   5817

Data del DOGV
:   30-07-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/9373


Data del document
:   22-07-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * indústria del moble
    * adjudicació de contracte administratiu
    * licitació
    * contracte de subministraments
    * material mèdic-quirúrgic

Adjudicació número 242/2008. Subministrament d'una taula de quiròfan per a l'Hospital General de Requena. [2008/9373]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 08. Hospital General de Requena. Servici de Contractació Administrativa. Paratge Casablanca, s/n, 46446 - Requena (València). Telèfon 29 969 58 80, fax 96 230 45 23.  
c) Número d'expedient: 242/2008.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament d'una taula de quiròfan per a l'Hospital General de Requena.  
c) Lots: --  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 5.714 de 29 de febrer de 2008.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: concurs públic.  
4. Pressupost base de licitació  
Import total: setanta-un mil euros (71.000 €).  
5. Adjudicació  
a) Data: 6 de maig de 2008.  
b) Contractista: Maquet Spain, SL.U.  
c) Nacionalitat: espanyola.  
d) Import d'adjudicació: setanta mil cinc-cents euros (70.500 €).  
València, 22 de juliol de 2008.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5685, del 22-01-2008 (2008/430)

Notificació a José Moreno Fernández. Expedient: V-DAFP-204/07.
--------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/430


Data del document
:   14-12-2007

Organisme emissor
:   Institut Valencià d'Habitatge, SA

Tipus de document
:   Edicte

Notificació a José Moreno Fernández. Expedient: V-DAFP-204/07. [2008/430]  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la resolucion de desnonament administratiu per falta de pagament.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en l'Avgda. de la Plata, núm. 50-baix de València, en horari de 9 a 14 hores, de dilluns a divendres, excepte festius, disposant d'un termini, a tal fi, d'un mes.  
Expedient: V-DAFP-204/07  
Codi de l'immoble: 1992687848  
Adreça: Hnos Pellicer, núm. 1, pta.: 8  
Població: Algemesi  
Adjudicatari: Jose Moreno Fernandez  
Règim de cessió: Arrendament  
Data Resolució:11.12.2007   
València, 14 de desembre de 2007.- El cap d'Administració del Centre de Gestió d'Habitatge Públic de l'Institut Valencià d'Habitatge SA.: Fernando Maldonado Plá.
Diari Oficial de la Generalitat Valenciana


Sumari del DOGV 5842, del 04-09-2008 (2008/10644)

RESOLUCIÓ de 23 de juny de 2008, de la consellera de Cultura i Esport, per la qual es proveïxen les vacants anunciades en la convocatòria 029/2008, de 4 d'abril de 2008.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5842

Data del DOGV
:   04-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10880


Data del document
:   23-06-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * professió administrativa
    * patrimoni cultural
    * funcionari
    * concurs administratiu
    * professió de la informació

RESOLUCIÓ de 23 de juny de 2008, de la consellera de Cultura i Esport, per la qual es proveïxen les vacants anunciades en la convocatòria 029/2008, de 4 d'abril de 2008. [2008/10552]  
Vista la proposta formulada per la comissió avaluadora corresponent a la convocatòria 029/2008, de 4 d'abril (DOCV núm. 5745, de 18 d'abril de 2008), per a la provisió pel procediment de lliure designació dels llocs de treball núm. 22618, cap del Servici de Servicis Generals, núm. 22051, cap del Servici de Coordinació Tècnica, i núm. 2458, cap de Servici de Promoció i Difusió Cultural, en la Conselleria de Cultura i Esport.  
De conformitat amb el que disposen l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana, i l'article 28 del Decret 33/1999, de 9 de març, pel qual s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana, resolc:  
Declarar desertes les vacants convocades.  
Contra la present resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o recurs contenciós administratiu davant del Jutjat Contenciós Administratiu de València, o davant del Jutjat Contenciós Administratiu de la circumscripció on el demandant tinga el domicili, en el termini de dos mesos comptats des de l'endemà de la notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14, i 46 de la Llei 29/ 1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 23 de juny de 2008.-La consellera de Cultura i Esport: Trinidad María Miró Mira.
Diari Oficial de la Generalitat Valenciana


Sumari del DOGV 5778, del 05-06-2008 (2008/6092)

Informació pública de la modificació número 1 del Pla Parcial del Sector 9-A de Sòl Urbanitzable.
-------------------------------------------------------------------------------------------------

### Dades del document

Número de DOGV
:   5778

Data del DOGV
:   05-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6092


Data del document
:   30-04-2008

Organisme emissor
:   Ajuntament de la Vall d'Uixó

Tipus de document
:   Informació Pública

Descriptors 

:   * Vall d'Uixó, la
    * administració local
    * pla d'urbanisme

Informació pública de la modificació número 1 del Pla Parcial del Sector 9-A de Sòl Urbanitzable. [2008/6092]  
Acordat per l'Alcaldia Presidència, per mitjà del Decret número 855/2008, de 24 d'abril, el sotmetiment a informació pública de la modificació número 1 del Pla Parcial del Sector 9-A de Sòl Urbanitzable, s'exposa al públic en el Departament d'Ordenació Territorial Municipal l'expedient instruït a l'efecte, pel termini d'un mes, durant el qual podrà ser examinat per totes les persones que es consideren afectades, les quals podran formular totes les al·legacions i observacions que estimen pertinents.  
La Vall d'Uixó, 30 d'abril de 2008.- L'alcaldessa: Isabel Bonig Trigueros.
Diari Oficial de la Generalitat Valenciana


Sumari del DOGV 5732, del 01-04-2008 (2008/2965)

Judici verbal 791/2005. Notificació de la sentència a Jhairzino Labruma Arboleda Marulanda.
-------------------------------------------------------------------------------------------

### Dades del document

Número de DOGV
:   5732

Data del DOGV
:   01-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2965


Data del document
:   14-02-2008

Organisme emissor
:   Jutjat de Primera Instància Número 3 de Paterna

Tipus de document
:   Edicte

Descriptors 

:   * sistema judicial

Judici verbal 791/2005. Notificació de la sentència a Jhairzino Labruma Arboleda Marulanda. [2008/2965]  
En el judici verbal número 000791/2005 que se tramita en este Jutjat a instàncies de Santander Activos Inmobiliarios, SA, contra Jhairzino Labruma Arboleda Marulanda s'ha dictat el següent:  
«Dispositiva  
Que amb l'estimació de la demanda formulada per Santander Activos Inmobiliarios, SA, es declara resolt el contracte d'arrendament que la lliga amb el demandat Jhairzino Labruma Arboleda Marulanda, per falta de pagament de les rendes, i en conseqüència, condemne esta última que una vegada siga ferma esta sentència deixe lliure, vacu i a disposició de l'actora el bé arrendat situat a LLoma Llarga - Paterna, carrer Camamilla, número 1, portal 5, pis 1, porta A, i se li advertix de llançament en cas contrari.  
I amb l'estimació de l'acció acumulada en reclamació de rendes exercitada, es condemna Jhairzino Labruma Arboleda Marulanda, a pagar a l'actora la quantitat de 4.289,30 euros, en concepte de rendes i quantitats assimilades no satisfetes i derivades d'este arrendament, al pagament de l'interés legal de l'esmentada quantitat des de la interpel·lació judicial; i s'imposen a la part demandada les costes processals originades en este judici».  
En compliment del que disposa la Llei 1/2000, d'Enjudiciament Civil, es publica este edicte per a notificar en forma la sentència dictada al demandat l'actual parador del qual s'ignora.  
Paterna, 14 de febrer de 2008.- La secretària judicial: Raquel García Martín.
Diari Oficial de la Generalitat Valenciana


Sumari del DOGV 5716, del 04-03-2008 (2008/2055)

Judici ordinari 000664/2005. Notificació de sentència a Dietrich Hubert Link.
-----------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2055


Data del document
:   25-01-2008

Organisme emissor
:   Jutjat de Primera Instància Número 2 de Dénia

Tipus de document
:   Edicte

Descriptors 

:   * sistema judicial

Judici ordinari 000664/2005. Notificació de sentència a Dietrich Hubert Link. [2008/2055]  
Procediment: assumpte civil 000664/2005   
Part demandant: Dalila Domínguez Ospina  
Part demandada: Dietrich Hubert Link  
Sobre: matèria civil   
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Estime íntegrament la demanda interposada per la procuradora la senyora Feliu Daviu, en nom i representació de Dalila Domínguez Ospina, representada per la procuradora la senyora Feliu Daviu contra el demandat Dietrich Hubert Link, en rebel·lia; condemne Dietrich Hubert Link a pagar a l'actora de 56.242,10 euros, més els interessos legals des de la interposició de la demanda i les costes del procediment».  
Atés el desconeixement de l'actual domicili o residència de la part demandada, mitjançant la provisió de 28 de gener de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació de la sentència.  
Dénia, 28 de gener de 2008.- La secretària judicial: M.ª Carmen Varez Breñas.  
Diligència. L'estenc jo, la secretària judicial, per a fer constar que este edicte ha quedat fixat en el dia de hui al tauler d'anuncis. En done fe.  
Dénia, 28 de gener de 2008
Diari Oficial de la Generalitat Valenciana


Sumari del DOGV 5717, del 05-03-2008 (2008/2800)

RESOLUCIÓ de 26 de febrer de 2008, de la Direcció General d'Administració Autonòmica, per la qual es modifica la composició de la Comissió de Seguiment de les Borses d'Ocupació Temporal.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2800


Data del document
:   26-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de febrer de 2008, de la Direcció General d'Administració Autonòmica, per la qual es modifica la composició de la Comissió de Seguiment de les Borses d'Ocupació Temporal. [2008/2800]  
L'Orde de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià, publicada en el DOGV núm. 5184, de data 25 de gener de 2006, estableix en l'article 12 que la Comissió de Seguiment de Borses d'Ocupació Temporal, adscrita a la Direcció General d'Administració Autonòmica, estarà formada per un representant de cada organització sindical amb representació en la Mesa Sectorial de Funció Pública, i el mateix nombre de representants de l'administració, i a proposta de les organitzacions sindicals a què han d'actuar en nom d'aquestes, tots aquests amb els seus respectius suplents, i designar d'entre els representants de l'administració als que han d'exercir les funcions de Presidència i Secretaria.  
Per Resolució de 3 de desembre de 2004, de la Direcció General d'Administració Autonòmica, es van nomenar els membres de la Comissió de Seguiment de les Borses d'Ocupació Temporal i després de diverses modificacions, l'última es va realitzar per Resolució de 19 de novembre de 2007 de la Direcció General d'Administració Autonòmica. Tenint en compte la necessitat actual de realitzar una nova modificació per raons organitzatives i fent ús de les atribucions conferides per l'Orde de 17 de gener de 2006 del conseller de Justícia, Interior i Administracions Públiques, aquesta Direcció General d'Administració Autonòmica resol:  
Nomenar membres de la Comissió de Seguiment de les Borses de Treball Temporal, a les persones que s'indiquen a continuació en substitució de les que van ser nomenades en les resolucions mencionades anteriorment.  
Vocals en representació de les organitzacions sindicals:  
La Sra. Milagros Santos Soler substitueix la Sra. M. Ángeles Menaya Bielsa (IGEVA).  
El Sr. Miguel Ángel Cerezo Rius substitueix el Sr. Ferran Miralles Ballester (IGEVA)  
València, 26 de febrer de 2008.- El director general d'Administració Autonòmica: Pedro Javier García Ribot.
Diari Oficial de la Generalitat Valenciana


Sumari del DOGV 5757, del 07-05-2008 (2008/5638)

RESOLUCIÓ de 30 d'abril de 2008, de la Direcció General d'Administració Autonòmica de la Conselleria de Justícia i Administracions Públiques, per la qual se citen les persones interessades en els procediments administratius de referència a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/5638


Data del document
:   30-04-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * recurs administratiu
    * concurs administratiu

RESOLUCIÓ de 30 d'abril de 2008, de la Direcció General d'Administració Autonòmica de la Conselleria de Justícia i Administracions Públiques, per la qual se citen les persones interessades en els procediments administratius de referència a comparéixer en la via jurisdiccional. [2008/5638]  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat d'aquesta Unitat administrativa l'expedient referit al procediment que es descriu:  
Recurrent: Salustiano Francisco Cañas Alberca.  
Interessats: Aspirants que van superar les proves selectives d'accés al grup D, sector administració general. Convocatòries 2/2004 i 3/2004.  
Descripció: Recurs contenciós administratiu interposat contra desestimació presumpta, per silenci administratiu, del recurs de reposició interposat, en data 18 de juliol de 2007, contra la Resolució de 20 de juny de 2007, de la Direcció General d'Administració Autonòmica, per la qual es convoquen els aspirants que han superat les proves selectives d'accés al grup D, sector administració general. Convocatòries 2/2004 i 3/2004, per a elecció de destinació (DOGV núm. 5541, de 25.06.2007).  
Referència del Tribunal: Procediment Ordinari núm. 2/380/2008.  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre a la Sala l'expedient administratiu de referència i citar als interessats en el procediment descrit, per tal que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.  
Es fa constar, no obstant això, que la Generalitat Valenciana, representada pels lletrats de l'Advocacia General de la Generalitat, compareix en aquest Recurs en defensa del manteniment de l'acte recorregut.  
València, 30 d'abril de 2008.- El director general D'Administració Autonòmica: Pedro Javier García Ribot.